Vintage Purple Pink AB Navette Rhinestone Brooch & Earring SET Gold Tone PP12U
Incredible Vintage Topaz & Yellow Rhinestone CAB Brooch & Earring SET Gold oo18o
Vintage Gold Tone Filigree Blue Enamel Flower Set / Earrings & Brooch
Vintage Amber Rhinestone Gold tone Pin Brooch & Earrings Set CAT RESCUE Só lyk kykNET se laataand-programme nou | Maroela Media
Só lyk kykNET se laataand-programme nou
Divan Botha, Kabous Meiring, Rozanne McKenzie en Waldimar Pelser. Foto: www.kyknet.dstv.com
Hoewel kykNET se gewildste laataand vermaak- en aktualiteitsprogramme se tye bietjie rondgeskommel is, kan aanhangers steeds verwag om hul gunstelingaanbieders op die kassie te sien.
Bettie Kemp en Riaan Cruywagen is voortaan steeds op Maandae, Dinsdae en Donderdae, tussen 21:30 en 22:00 te sien op kykNET Verslag waar hulle die dag se belangrikste nuusgebeure bespreek.
Waldimar Pelser, ook die redakteur van Rapport, sal egter nie meer die uurlange Insig op Maandagaande tussen 22:00-23:00 aanbied nie. Insig word van April af deel van die nuwe uurlange kykNET Verslag in gesprek, waarin verskeie gaste weekliks, Woensdae van 21:30 tot 22:30, met Waldimar oor die belangrikste aktuele gebeure sal gesels.
Bettie Kemp sal gedurende April vir Waldimar instaan wanneer hy oorsee gaan.
Prontuit met Kabous Meiring skuif in April van Woensdag na Maandag tussen 22:00 tot 22:30.
Die uitsaaitye van Winslyn met Divan Botha en Flits, aangebied deur Rozanne McKenzie en Bouwer Bosch, bly onveranderd. Winslyn sal dus steeds Dinsdae tussen 22:00 en 22:30 op die kassie wees en Flits, Donderdae van 22:00 tot 22:30.
Ook Robinson, die aktuele geselsprogram wat Freek Robinson op Sondagaande aanbied, se uitsaaityd bly dieselfde, tussen 19:30 tot 20:00.
Daar is ook binnekort nuwe vermaak op die kassie. Kykers kan uitsien na die nuwe drama-reeks, Fluiters, uit die pen van Deon Opperman. Dit begin Dinsdag op 12 April om 20:00. Hou gerus Maroela Media dop vir meer oor dié reeks.
Besoek kykNET se webwerf vir meer inligting. Al die programme is op kykNET, DStv-kanaal 144, te sien.
Bakseges, -flaters en hope vermaak met ‘Koekedoor 2’
[Foto’s] ‘Uitkampteater’ ŉ groot trekpleister by KKNK